गैलेक्सी M14 में 6000mAh की बैटरी, ₹13499 हो सकती है कीमत
Samsung Launches New 5G Smartphone Galaxy M14 5G In India - Know Everything In Details On Dainik Bhaskar. साउथ कोरियन टेक कंपनी सैमसंग 17 अप्रैल को बजट सेगमेंट में एक 5G स्मार्टफोन लॉन्च करेगी। कंपनी ने लॉन्च इवेंट के बारे में जानकारी देते हुए 'सैमसंग गैलेक्सी M14 5G' को टीज किया है
साउथ कोरियन टेक कंपनी सैमसंग 17 अप्रैल को बजट सेगमेंट में एक 5G स्मार्टफोन लॉन्च करेगी। कंपनी ने लॉन्च इवेंट के बारे में जानकारी देते हुए 'सैमसंग गैलेक्सी M14 5G' को टीज किया है, जिसमें कुछ स्पेसिफिकेशंस के बारे में भी खुलासा किया है।
टीजर के अनुसार, फोटोग्राफी के लिए स्मार्टफोन के बैक पैनल पर 50MP का ट्रिपल कैमरा सेटअप दिया गया है। वहीं, सेल्फी के लिए वॉटर नॉच डिजाइन में 13MP का फ्रंट कैमरा दिया गया है। वहीं मल्टी टास्किंग के लिए 5nm पर बना ऑक्टा-कोर एक्सीनॉस 1330 प्रोसेसर इस स्मार्टफोन में मिलेगा।
बड़ी स्क्रीन के साथ बड़ी बैटरी
सैमसंग गैलेक्सी M14 5G में 25W की फास्ट चार्जिंग सपोर्ट के साथ 6000mAh की बड़ी बैटरी दी गई है। कंपनी ने दावा किया है कि इसकी बैटरी 155 घंटे का ऑडियो प्लेबैक टाइम, 58 घंटे का टॉक टाइम, 27 घंटे की इंटरनेट सर्फिंग और 25 घंटे का वीडियो प्लेबैक टाइम देगी।
कंपनी ने डिस्प्ले के बारे में अभी कोई भी जानकारी नहीं दी है, लेकिन ये फोन पहले ही कई देशों में लॉन्च किया जा चुका है। अगर कंपनी भारत में बिना बदलाव के इसे लॉन्च करती है तो इसमें 6.6 इंच का IPC LCD इनफिनिटी-U डिस्प्ले मिलेगा।
सैमसंग गैलेक्सी M14 5G' स्मार्टफोन: कीमत
सैमसंग ने टीजर में स्मार्टफोन की शुरुआती कीमत 13XXX रुपए बताई है। मीडिया रिपोर्ट की माने तो कंपनी नए स्मार्टफोन को 13,499 या 13,999 रुपए की शुरुआती कीमत में लॉन्च कर सकती है।
सैमसंग आफ्टर सेल्स सर्विस
सैमसंग स्मार्टफोन सेल करने के बाद 3 हजार से अधिक सर्विस सेंटर के जरिए आफ्टर सेल सर्विस देता है। साथ ही, 24X7 हेल्पलाइन नंबर और लाइव चैट के जरिए सैमसंग कस्टमर्स को सर्विस देता है।